  Анжелика Тихонова корреспондент Ижкарысь Октябрь ёрослэсь данзэ «Элькуновидение-2019» вожвылъяськонын егит нылаш Алина Егорова утёз. Ивортодэтъя «Удмуртия» агентстволэн корреспондентэзлы со вераз, мар возьма та конкурслэсь. Алина Егорова Кизнер ёросысь Вуж Бӧдья гуртын вордӥськемын, но али Ижкарысь эм академиын врач-ординаторлы дышетске. Солэн верамезъя, «Элькуновидение» вожвылъяськонэ кемалась пыриськемез потэ вал ини, но татчыозь ӧз учыра. Али луонлык сыӵе кылдӥз но, мынам сыӵе пыриськеме отчы потӥз! Мон понна со тунсыко опыт луоз. Телевидение пыр но ужан ук со луэ, кырӟан бордын ужан Алина Егорова, «Элькуновидение-2019» вожвылъяськонэ пыриськисьВожвылъяськонын Алина Егорова «Берытскы» кырӟанзэ быдэстоз. Вормон со понна туж бадӟым вамыш луоз, шуэ. Мон ворми ке, со туж бадӟым толчок мон понна луоз, но пыриськон но бадӟым толчок ини. Мон пушкам, бумага вылын ваньзэ возисько но уг поттӥськы сое, соин кыӵе ке но толчок со всё-таки луоз Алина Егорова, «Элькуновидение-2019» вожвылъяськонэ пыриськись«Элькуновидение» вожвылъяськон шаермылы туж кулэ, лыдъя Алина. Со выль адямиосты усьтэ, выль нарпавлениосты шараятэ, адямиос пушкы пыртэ Алина Егорова, «Элькуновидение-2019» вожвылъяськонэ пыриськись   Кӧня асме тодӥсько, сомында ик кырӟасько, шуэ нылаш. Крезьгуръя школаын но дышетскемез вань. 2013-тӥ арын со егит кырӟасьёс пӧлын «Выль куара» вожвылъяськонын вормисе потӥз вал, со сяна, «Студенческая весна Удмуртии» фестивальёсын призёр луылэмын. Алина Егорова эм академиысь театре ветлэ. Отын, пьесаосты шудэм сяна, мюзикл бордын но ужало, кылсярысь, али «Лес» нимо мюзикл пукто.  Тодэ вайытом, азьвыл Кияса, Пичи Пурга, Кез, Можга, Шаркан, Балезино, Ижкарысь Индустри, Первомай, Ленин, Кизнер, Алнаш ёросъёсысь кырӟасьёсын тодматӥмы вал.  Тегъёс: Лулчеберет Ижкар Удмуртия удмуртъёс кырӟан Элькуновидение  